ปอนด์พุ่งนิวไฮ 4 เดือน หลังมีข่าวอังกฤษ-EU กำลังร่างข้อตกลง Brexit - FINNOMENA
ปอนด์พุ่งขึ้นเทียบดอลลาร์และยูโร ขานรับความหวังที่อังกฤษและสหภาพยุโรป (EU) จะสามารถบรรลุข้อตกลงการแยกตัวของอังกฤษออกจาก EU (Brexit)
16 ต.ค. 2562

ปอนด์พุ่งขึ้นเทียบดอลลาร์และยูโร ขานรับความหวังที่อังกฤษและสหภาพยุโรป (EU) จะสามารถบรรลุข้อตกลงการแยกตัวของอังกฤษออกจาก EU (Brexit)
โดยปอนด์พุ่งขึ้นทะลุเส้นค่าเฉลี่ยรอบ 200 วันเป็นครั้งแรกนับตั้งแต่เดือนพ.ค. แตะระดับสูงสุดในรอบ 4 เดือนในวันพุธ (16 ต.ค.)
สื่อรายงานโดยอ้างแหล่งข่าวระบุว่า ขณะนี้อังกฤษและ EU กำลังอยู่ในระหว่างการร่างข้อตกลง Brexit ที่จะได้รับการยอมรับจากทั้งสองฝ่าย
ทั้งนี้ หากข้อตกลง Brexit ได้รับความเห็นชอบจากคณะผู้เจรจาทั้ง 2 ฝ่ายในสัปดาห์นี้ ก็อาจมีการลงนามอย่างเป็นทางการจากผู้นำ EU ในระหว่างการประชุมสุดยอดที่กรุงบรัสเซลส์ในวันพฤหัสบดีและวันศุกร์นี้
ที่มา : https://www.cnbc.com/2019/10/15/brexit-sterling-jumps-after-comments-from-eu-negotiator-barnier.html
แท็ก:
แชร์บทความ: